Distrito de Ngora

O distrito de Ngora é un distrito da Rexión Leste de Uganda, nomeado así pola súa poboación princial, Ngora.

Limita co distrito de Soroti polo noroeste, co distrito de Katakwi polo nordeste, co distrito de Kumi polo leste, co distrito de Pallisa polo sur, e co distrito de Serere polo oeste.

O distrito foi establecido o 1 de xullo de 2010 polo parlamento ugandés. Antes formaba parte do distrito de Kumi. O distrito de Ngora conxuntamente cos distritos Amuria, Bukedea, Kaberamaido, Katakwi, Kumi, Serere e Soroti forman a subrexión Teso, lar de dous millóns e medio de persoas pertencentes ás etnias iteso e kumam. O distrito de Ngora formouse a partir do ex-condado de Ngora, que estaba formado polos sub-condados de Kapir (Okapel), Kobwin, Mukura e Ngora.

Segundo o censo do ano 2002 tiña unha poboación estimada de 101.867 habitantes.

 Notas 

 Véxase tamén 
 Ligazóns externas 
 Páxina do Distrito

Ngora